Edward Washburn Hopkins
Edvardas Vošbernas Hopkinsas (Edward Washburn Hopkins, 1857 m. rugsėjo 8 d. – 1932 m. liepos 16 d.) – Jungtinių Amerikos Valstijų indologas, sanskritologas, filologas, religijotyrininkas. Bakalauro laipsnį įgijo Kolumbijos universitete (1878 m.), Leipcigo universitete įgijo daktaro laipsnį. 1881–1885 m. dirbo Kolumbijos universitete, 1885–1895 m. Brin Maro koledžo profesorius, 1895–1926 m. sanskrito ir lyginamosios filologijos profesorius Jeilio universitete. Amerikos orientalistų draugijos sekretorius, Journal of the American Oriental Society redaktorius. Pasižymėjo daugiausia „Mahabharatos“ tyrimais.